***5. számú melléklet a 79/2004. (V. 4.) FVM rendelethez***[***\****](https://net.jogtar.hu/jogszabaly?docid=a0400079.fvm#lbj243idebea)

***I.***[***\****](https://net.jogtar.hu/jogszabaly?docid=a0400079.fvm#lbj244idebea)***VADÁSZATI IDÉNYEK***

|  |  |
| --- | --- |
| 1 | *a) Nagyvadfajok* |
| 2 | gímszarvasbika- érett bika- tehén- ünő- borjú | szeptember 1. - január 31.szeptember 1. - október 31.szeptember 1. - január 31.május 1. - február utolsó napjaszeptember 1. - április 30. |
| 3 | dámbika- érett bika- tehén, ünő- borjú | október 1. - február utolsó napjaoktóber 1. - november 30.október 1. - január 31.október 1. - február utolsó napja |
| 4 | őzbak- suta, gida | április 15. - szeptember 30.október 1. - február utolsó napja |
| 5 | muflonkos- juh, jerke- bárány | egész évbenszeptember 1. - január 31.szeptember 1. - február utolsó napja |
| 6 | vaddisznó | egész évben |
| 7 | szikaszarvas | egész évben |
| 8 | *b) Apróvadfajok* |
| 9 | mezei nyúl | október 1. - december 31. |
| 10 | üregi nyúl | egész évben |
| 11 | fácán | október 1. - február utolsó napja |
| 12 | fogoly | október 1. - december 31. |
| 13 | vörös fogoly | egész évben |
| 14[**\***](https://net.jogtar.hu/jogszabaly?docid=a0400079.fvm#lbj245idebea) | nyári lúd | október 1. - január 31. |
| 15 | vetési lúd, nagy lilik, kanadai lúd, nílusi lúd | október 1. - január 31. |
| 16 | tőkés réce | augusztus 15. - január 31. |
| 17 | szárcsa | szeptember 1. - január 31. |
| 18 | erdei szalonka | vadászati idény nélkül |
| 19 | örvös galamb, balkáni gerle | augusztus 15. - január 31. |
| 20 | *c) Egyéb apróvadfajok* |
| 21 | róka, aranysakál, nyest, pézsmapocok, nyestkutya, mosómedve | egész évben |
| 22 | borz, házi görény, dolmányos varjú, szarka, szajkó | július 1. - február utolsó napja |
| 23 | Az *a)*, *b)*és *c)*pontokban meghatározott vadászati idények alkalmazása során az egyes vadfajoknál a 27. és 27/A. §-ban foglalt rendelkezéseket is figyelembe kell venni. |

**27. §**[**\***](https://net.jogtar.hu/jogszabaly?docid=a0400079.fvm#lbj60idebea)(1) A vadászati idényeket az 5. számú melléklet tartalmazza. A vadászati idény, ha annak kezdete vasárnapra vagy hétfőre esik, akkor kiterjed az azt megelőző egy, illetve kettő napra. Ha a vadászati idény vége péntekre vagy szombatra esik, akkor kiterjed az azt követő kettő, illetve egy napra is.

(2)[**\***](https://net.jogtar.hu/jogszabaly?docid=a0400079.fvm#lbj61idebea) A fácántyúk csak vadászati célú kibocsátása esetén vadászható, a kibocsátott mennyiség erejéig, a kibocsátóhelytől mért ezer méteres távolságon belül. A kibocsátóhely egyértelmű beazonosíthatóságához szükséges EOV koordinátákat az éves vadgazdálkodási tervben meg kell adni.

(3)[**\***](https://net.jogtar.hu/jogszabaly?docid=a0400079.fvm#lbj62idebea) Fogoly a vadászati idényben azokon a vadászterületeken vadászható, ahol az adott vadászati évben legalább 500 példány fogoly kibocsátása történt, a vadászati hatóság által a vad zárttéri tartásáról és kibocsátásáról adott engedélyben foglaltak szerint.

(3a)[**\***](https://net.jogtar.hu/jogszabaly?docid=a0400079.fvm#lbj63idebea) Vadászterületre vörös fogoly csak vadászati hasznosítás céljából bocsátható ki. A kibocsátásra szeptember 1. és február utolsó napja között kerülhet sor. Azon a vadászterületen, ahol állandó jelleggel természetes fogolyállomány él, a vörös fogoly kibocsátása tilos.

(4) Vaddisznó malacnak minősül a szaporulat 20 kg, süldőnek pedig 50 kg zsigerelt testtömegig. Vaddisznó kocának minősül az 50 kg zsigerelt súlyt elérő vagy meghaladó súlyú nőivarú vaddisznó.

(5) Gímszarvasbikát, dámbikát, őzbakot, muflonkost és szikaszarvasbikát egész évben, mezei nyulat október 1-től január 15-ig, egyéb vadfaj egyedét, továbbá suta vadat az adott vadfajra vonatkozó vadászati idényben szabad élve befogni.

(6)[**\***](https://net.jogtar.hu/jogszabaly?docid=a0400079.fvm#lbj64idebea)

(7)[**\***](https://net.jogtar.hu/jogszabaly?docid=a0400079.fvm#lbj65idebea) Apróvadas vadászterületeken a borz, a házi görény, a dolmányos varjú, a szarka és a szajkó az apróvad szaporodási időszakában a vadászati hatóság külön engedélyével gyéríthető.

(8)[**\***](https://net.jogtar.hu/jogszabaly?docid=a0400079.fvm#lbj66idebea) Az elejtett nyestkutyáról, mosómedvéről fotódokumentációt kell készíteni, melyet meg kell küldeni a Szent István Egyetem vadbiológiai kutatásért felelős szervezeti egységének. Az elejtett példányt a fotódokumentáció elküldését követő két munkanapig meg kell őrizni.

**27/A. §**[**\***](https://net.jogtar.hu/jogszabaly?docid=a0400079.fvm#lbj67idebea)(1) Az 5. számú melléklet II. részében felsorolt vízivad fészkelése és vonulása szempontjából nemzetközi jelentőségű és hazai kiemelt jelentőségű vízi élőhelyeken a vadászati hatóság szabályozza a vízivad vadászat rendjét. Ebben szabályozza a vízivad vadászatának helyét, módját, idejét, gyakoriságát.

(2)[**\***](https://net.jogtar.hu/jogszabaly?docid=a0400079.fvm#lbj68idebea) Nyári lúdból, vetési lúdból és nagy lilikből naponta, személyenként összesen legfeljebb hat darab ejthető el, melyből a vetési ludak száma nem lehet több kettőnél.

(3) Tőkés récére augusztus 15-től augusztus 31-ig kizárólag húzáson és a vízparttól - azaz a vízzel borított terület és a szárazföld találkozásától - számított 50 méteren kívül szabad vadászni. Tőkés récéből és szárcsából naponta, személyenként összesen legfeljebb nyolc darab ejthető el. Tenyésztett tőkés réce tilalmi időben is napi terítékkorlátozás nélkül lőhető.

(4)[**\***](https://net.jogtar.hu/jogszabaly?docid=a0400079.fvm#lbj69idebea) Az elejtett kanadai lúdról és nílusi lúdról fotódokumentációt kell készíteni, melyet meg kell küldeni a Soproni Egyetemnek. Az elejtett példányt a fotódokumentáció elküldését követő két munkanapig meg kell őrizni.

(5)[**\***](https://net.jogtar.hu/jogszabaly?docid=a0400079.fvm#lbj70idebea) A vadállomány védelme és a vad kímélete miatt vadászati idényre való tekintet nélkül haladéktalanul el kell ejteni a súlyosan beteg, valamint a betegség miatt mozgásképtelen, illetve a súlyosan sérült és életképtelen vadat. Az elejtést a vadász, illetve a kísérő köteles a vadászati naplóban „beteg” megjelöléssel rögzíteni, és haladéktalanul bejelenteni a vadászatra jogosultnak. A vadászatra jogosult köteles az állat-egészségügyi okból elejtett vadat vizsgálatra alkalmas módon az elejtés helye szerint illetékes hatósági állatorvosnak bemutatni. A hatósági állatorvos az elejtés indokoltságáról külön jogszabály szerinti igazolást állít ki.